奉和聖製送張說巡邊
作者：崔日用
朝代：唐

paragraphs: 軒相推風后，周官重夏卿。
廟謀能允迪，韜略又縱橫。
吉日四黃馬，宣王六月兵。
擬清雞鹿塞，先指朔方城。
列將懷威撫，匈奴畏盛名。
去當推轂送，來佇出郊迎。
絕漠蓬將斷，華筵槿正榮。
壯心看舞劒，別緒應懸旌。
睿錫承優旨，乾文復寵行。
暫勞期永逸，赫矣振天聲。